open-index/open-wikipedia-markdown huggingface dataset:
ঈ মুঙ্গু নগুভু ইয়েতু

**ঈ মুঙ্গু নগুভু ইয়েতু** (সোয়াহিলি: Ee Mungu Nguvu Yetu; বাংলা: সকল সৃষ্টির ওহ ঈশ্বর) কেনিয়ার জাতীয় সঙ্গীত। এটি গানের কথা এবং সুর দিয়েছেন "গ্রাহাম হ্যসলোপ", "টমাস কালুমে", "পিটার কিবুকোসইয়া", "ওয়াশিংটন ওমোদি" এবং "জর্জ সেনোগা-জাকে"। একে ১৯৬৩ সালে অবলম্বন করা হয়েছিল।

## গানের কথা

## তথ্যসূত্র

## বহিঃসংযোগ
* Audio version of Music

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
বিষয়শ্রেণী:কেনীয় গান
বিষয়শ্রেণী:কেনিয়ার জাতীয় প্রতীক
বিষয়শ্রেণী:১৯৬৩-এর গান
মাইস্পেস

**মাইস্পেস** () একটি যুক্তরাষ্ট্রভিত্তিক সামাজিক যোগাযোগ মাধ্যম। এটি ২০০৩ সালের ১ আগস্ট চালু হয় এবং বৈশ্বিক দর্শকপ্রাপ্ত প্রথম সোশ্যাল নেটওয়ার্ক হিসেবে প্রযুক্তি, জনপ্রিয় সংস্কৃতি ও সঙ্গীতে গুরুত্বপূর্ণ প্রভাব ফেলে। ইউটিউবসহ বহু প্রতিষ্ঠানের প্রাথমিক বিকাশে মাইস্পেস ভূমিকা রাখে এবং এর ডেভেলপার প্ল্যাটফর্ম থেকে জিঙ্গা, ফটোবাকেট প্রভৃতি কোম্পানি প্রতিষ্ঠিত হয়। ২০০৫ থেকে ২০০৯ সাল পর্যন্ত এটি বিশ্বের সবচেয়ে বড় সামাজিক যোগাযোগমাধ্যম ছিল।

## ইতিহাস
২০০৫ সালের জুলাইয়ে নিউজ কর্পোরেশন ৫৮০ মিলিয়ন ডলারে মাইস্পেস কিনে নেয়। ২০০৬ সালে এটি যুক্তরাষ্ট্রে ইয়াহু মেইল ও গুগল অনুসন্ধানকেও ছাড়িয়ে সর্বাধিক পরিদর্শিত ওয়েবসাইটে পরিণত হয়। ২০০৮ সালের এপ্রিল মাসে মাইস্পেসের মাসিক ভিজিটর ছিল ১১ কোটি ৫০ লাখ। তবে একই সময়ে দ্রুত উত্থান ঘটছিল ফেসবুকের, যা ২০০৯ সালের মে মাসে যুক্তরাষ্ট্রে অনন্য ভিজিটরের সংখ্যায় মাইস্পেসকে ছাড়িয়ে যায়। এরপর থেকে ব্যবহারকারী হ্রাস পেতে থাকে। ২০১৯ সালে এর মাসিক দর্শকসংখ্যা নেমে দাঁড়ায় মাত্র ৭০ লাখে।

২০১১ সালে স্পেসিফিক মিডিয়া গ্রুপ ও গায়ক জাস্টিন টিম্বারলেক যৌথভাবে ৩৫ মিলিয়ন ডলারে মাইস্পেস অধিগ্রহণ করেন। ২০১৬ সালে এটি টাইম ইনক. কিনে নেয়, পরে ২০১৮ সালে টাইম ইনক.-কে অধিগ্রহণ করে মেরেডিথ কর্পোরেশন। ২০১৯ সালে ভায়ান্ট টেকনোলজি হোল্ডিং ইনক.-এর কাছে মাইস্পেস হস্তান্তর করা হয়।

মাইস্পেসে সঙ্গীত ছিল অন্যতম প্রধান বৈশিষ্ট্য। অসংখ্য শিল্পী এই প্ল্যাটফর্ম থেকে জনপ্রিয়তা অর্জন করেন, যেমন—টেইলর সুইফট, লেডি গাগা, ক্যাটি পেরি প্রমুখ। তবে ২০১৯ সালে সার্ভার মাইগ্রেশনের সময় ২০০৩ থেকে ২০১৫ সালের মধ্যে আপলোড করা প্রায় ৫ কোটি গান ও অন্যান্য কনটেন্ট স্থায়ীভাবে হারিয়ে যায়।

২০২২ সালের পর থেকে মাইস্পেসে নতুন গান আপলোড বা প্লেব্যাক বন্ধ হয়ে যায়। ২০২৪ সালের অক্টোবরে সাইট কার্যত "রিড-অনলি" অবস্থায় চলে যায়।

## আরও দেখুন

* ফেসবুক

## তথ্যসূত্র

## বহিঃসংযোগ
* মাইস্পেস
* Tom Anderson MySpace co-founder.

বিষয়শ্রেণী:ইন্টারনেট
বিষয়শ্রেণী:সামাজিক যোগাযোগ ব্যবস্থা
বিষয়শ্রেণী:ওয়েবসাইট
বিষয়শ্রেণী:ইন্টারনেট কোম্পানি
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৬-এর অধিগ্রহণ ও একত্রীকরণ
বিষয়শ্রেণী:২০১১-এর অধিগ্রহণ ও একত্রীকরণ
বিষয়শ্রেণী:২০০৩-এ ক্যালিফোর্নিয়ায় প্রতিষ্ঠিত
বিষয়শ্রেণী:২০০৩-এ প্রতিষ্ঠিত মার্কিন কোম্পানি
বিষয়শ্রেণী:মার্কিন সামাজিক যোগাযোগের ওয়েবসাইট
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ব্লগ হোস্টিং পরিষেবা
বিষয়শ্রেণী:২০১৯-এর অধিগ্রহণ ও একত্রীকরণ
বিষয়শ্রেণী:আইওএস সফটওয়্যার
বেভারলি হিলস, ক্যালিফোর্নিয়া

**বেভারলি হিল্‌স** মার্কিন যুক্তরাষ্ট্রের একটি অভিজাত শহর। এটি লস অ্যাঞ্জেলেস কাউন্টির, ক্যালিফোর্নিয়ার পশ্চিমী অংশে অবস্থিত।

## তথ্যসূত্র

## বহিঃসংযোগ
* Official Website of Beverly Hills
* Beverly Hills Conference & Visitors Bureau 

* Beverly Hills City Photographs
* Beverly Hills Little League
* Official Rodeo Drive Website
* Beverly Hills Film Festival
* Beverly Hills profile from Los Angeles Times
* History of Beverly Hills 
* Iranian Jew poised to become mayor of Beverly Hills

বিষয়শ্রেণী:মার্কিন যুক্তরাষ্ট্রের অঙ্গরাজ্য
বিষয়শ্রেণী:মার্কিন যুক্তরাষ্ট্রের শহর
সন্ন্যাসী কাঁকড়া

**সন্ন্যাসী কাঁকড়া** হল দশ জোড়া ঊপাঙ্গ বিশিষ্ট এবং খোলসাবৃত দেহের অধিকারী প্রাণী । এরা Paguroidea অধিগোত্রের অন্তর্গত প্রাণী । নামে কাঁকড়া হলেও, কাঁকড়ার সাথে এদের সম্পর্ক নেই । বরং চিংড়ির সাথে তাদের সম্পর্ক রয়েছে । সাগরতীরে জোয়ারের সময় ডুবে যায় কিন্তু ভাটার সময় পানির উপরে থাকে এমন এলাকায় এদের দেখা যায় । অধিকাংশ সন্ন্যাসী কাঁকড়া প্রজাতি নরম তলপেটের অধিকারী । মৃত শামুকের খোলসের ভেতর ঢুকে এরা নিজেদেরকে রক্ষা করে । খোলসটা তারা সবসময় পিঠে করে বয়ে বেড়ায় । শামুকের খোলসের ভেতরের অক্ষটিকে শক্ত ভাবে আঁকড়ে ধরার জন্য এদের তলপেটের শেষ প্রান্তটি বিশেষ ভাবে অভিযোজিত । বয়সের সাথে সাথে দেহও যখন আকারে বৃদ্ধি পায়, সন্ন্যাসী কাঁকড়া তার পুরানো খোলসটি ছেড়ে অপেক্ষাকৃত বড় আকারের আরেকটি খোলস খুঁজে নেয় । এভাবে বার বার পুরানো বাসস্থান পেছনে ফেলে যাওয়ার আচরণ থেকেই সন্ন্যাসী কাঁকড়া নামকরণ ঘটেছে ।

এযাবৎ পাঁচশ প্রজাতির সন্ন্যাসী কাঁকড়া চিহ্নিত হয়েছে। তাদের বেশিরভাগই সাগর সৈকত থেকে শুরু করে তলদেশ পর্যন্ত সাগরের বিভিন্ন গভীরতায় বাস করে । তবে ক্রান্তীয় অঞ্চলে শুকনা মাটিতে বসবাসরত প্রজাতিও দেখা যায় । এদের কোন কোনটি আকারে বেশ বড়সড় হয়ে থাকে ।

থাম্ব|সন্ন্যাসী কাঁকড়া'র খোলস থেকে বেরিয়ে আসা। সন্ন্যাসী কাঁকড়া প্রথমে নিজের বাড়ি হিসেবে ব্যবহৃত শামুকের খোলসের ভেতর থেকে উঁকি মেরে দেখে নেয়, তারপর বেরিয়ে আসে।

## তথ্যসূত্র

বিষয়শ্রেণী:কাঁকড়া
বিষয়শ্রেণী:কাঁকড়ার প্রজাতি
কলকাতার যুদ্ধ

**কলকাতার যুদ্ধ** ব্রিটিশ ইস্ট ইন্ডিয়া কোম্পানি ও বাংলার নবাব সিরাজদ্দৌলার মধ্যে সংঘটিত একটি যুদ্ধ। কলকাতা শহরকে ইউরোপীয় নিয়ন্ত্রণ থেকে মুক্ত করতে ১৭৫৬ সালের জুন মাসে সিরাজ অতর্কিতে কলকাতা আক্রমণ করেন। ইতোমধ্যে কোম্পানি কলকাতায় ফোর্ট উইলিয়াম দুর্গ নির্মাণ করে পরিস্থিতি জটিল করে তুলেছিল। ২০ জুনের আক্রমণের সঙ্গে সঙ্গেই কলকাতার পতন ঘটে। ফলে ভারতীয়রা শহরের দখল নেন।

## তথ্যসূত্র

## আরও পড়ুন
* 

বিষয়শ্রেণী:ব্রিটিশ ভারত জড়িত যুদ্ধ
বিষয়শ্রেণী:কলকাতার ইতিহাস
বিষয়শ্রেণী:ব্রিটিশ ভারতের সামরিক ইতিহাস
রাজা সীতারাম রায়ের প্রাসাদ-দুর্গ

**রাজা সীতারাম রায়ের প্রাসাদ-দুর্গ** রাজা সীতারাম রায় বাংলার তথা বর্তমানে বাংলাদেশের মাগুরা সদর উপজেলা থেকে প্রায় ২৫ কিলোমিটার দক্ষিণ-পূর্বে মধুমতী নদীর তীরের একটি প্রত্নস্থান যা স্থানীয়ভাবে রাজবাড়ী পরিচিত, যা সপ্তদশ-অষ্টদশ শতাব্দীতে এখানে পত্তন হওয়া উন্নত এক জনপদের স্মৃতিচিহ্ন হিসেবে বিবেচনা করা হয়। মুর্শিদাবাদের নবাব সরকারের একজন আমলা সীতারাম রায় এ প্রাসাদ-দুর্গটি নির্মাণ করেছেন, যিনি আমলা থেকে জমিদারি এবং পরে স্বীয় প্রতিভাবলে রাজা উপাধি লাভ করেন।

উপাধি লাভের পর সীতারাম রায় রাজার মতোই রাজ্য বিস্তার করতে থাকেন এবং সেনাবল বৃদ্ধি করে তিনি পার্শ্ববর্তী জমিদারদের ভূ-সম্পত্তি দখল করেন। তিনি নবাব সরকারের রাজস্ব প্রদান বন্ধ করে স্বাধীন, সার্বভৌম রাজার মতোই জমিদারিতে প্রবর্তন করেন নিজস্ব শাসনব্যবস্থা। জমিদারি সুরক্ষার পদক্ষেপ হিসেবে সীতারাম এ স্থানটিতে গড়ে তোলেন দুর্ভেদ্য দুর্গ, কাঁছারিবাড়ি, পরিখা পরিবেষ্টিত রাজপ্রাসাদ, পূজার্চনার জন্য দেবালয় নির্মাণ, জনহিতার্থে খনন করেন বেশ কিছু বিশালাকার জলাশয়।
মাগুরা জেলার বিভিন্ন জায়গায় ছড়িয়ে ছিটিয়ে রয়েছে তার নামে কিছু এলাকা এবং পুকুর। তার বাড়ির আশেপাশের বেশিরভাগ জায়গা সাধারণের দখলে চলে গেছে ও কিছু সরকারি স্থাপনা হিসেবে ব্যবহৃত হতে দেখা যায়। আশার কথা বাংলাদেশ প্রত্নতত্ত্ব বিভাগ এটি দেখভালের দায়িত্ব নিয়েছে। বাড়ির একটা অংশ প্রায় সম্পূর্ণ ধ্বংস হয়ে গেছে অন্য অংশ যেটি অক্ষত আছে সেটিও মাটির নিচে অনেকটা ডেবে গেছে। বাড়ির সামনে একটি শিব মন্দির যা এখোনো সম্পূর্ণ অক্ষত অবস্থায় আছে!

## আরও দেখুন
* বাংলাদেশের প্রত্নতাত্ত্বিক স্থানের তালিকা
## বহিঃসংযোগ
* *[http://archive.prothom-alo.com/detail/date/2010-01-03/news/32228 রাজা সীতারাম রায়ের প্রাসাদ-দুর্গ] * দীপংকর চন্দ, দৈনিক প্রথম আলো, জানুয়ারি ৩, ২০০৯।

বিষয়শ্রেণী:মাগুরা জেলার দর্শনীয় স্থান
বিষয়শ্রেণী:মাগুরা জেলার প্রত্নতাত্ত্বিক স্থাপনা
বিষয়শ্রেণী:মহম্মদপুর উপজেলা
বিষয়শ্রেণী:রাজা সীতারাম রায়
কলকাতা নাইট রাইডার্স

**কলকাতা নাইট রাইডার্স** (সংক্ষেপে **কেকেআর বা KKR**) হল ইন্ডিয়ান প্রিমিয়ার লিগ নামক ভারতীয় টোয়েন্টি২০ ক্রিকেট প্রতিযোগিতায় কলকাতা শহর থেকে প্রতিনিধিত্বকারী একটি দল। বর্তমানে এই দলের অধিনায়ক হলেন অধিনায়ক আজিঙ্কে রাহানে। দলের আবহ সঙ্গীত হল: *করব, লড়ব, জিতব রে* এবং অফিসিয়াল রং হল বেগুনী ও সোনালি। বলিউডের বিখ্যাত অভিনেতা শাহরুখ খান এই দলের অন্যতম কর্ণধার। অন্যান্য কর্ণধারদের মধ্যে আছেন জনপ্রিয় অভিনেত্রী জুহি চাওলা এবং তার স্বামী জেয় মেহতা।

দলটি স্বল্প সময়ে প্রচুর জনপ্রিয় হয়ে ওঠে তাদের সেলেব্রিটি মালিকদের কারণে। কলকাতা নাইট রাইডার্স আইপিএল টুর্নামেন্টের অন্যতম সফল একটি দল।  তারা ২০১১ সালে প্রথমবার প্লেঅফে জায়গা করে নেই এবং ২০১২ সালে ফাইনালে চেন্নাই সুপার কিংস কে হারিয়ে তারা প্রথমবারের মত চ্যাম্পিয়ন হয় তারা ২০১৪ সালে কিংস এলেভেন পাঞ্জাব কে হারিয়ে তাদের দ্বিতীয় এবং সর্বশেষ ২০২৪ সালে সানরাইজার্স হায়দ্রাবাদ কে হারিয়ে তাদের তৃতীয় শিরোপা ঘরে তুলে।

## ঘরোয়া মাঠ
নাইট রাইডার্স এর ঘরের মাঠ হল ইডেন গার্ডেনস। বাংলার ক্রিকেট অ্যাসোসিয়েশান (CAB) এর মালিকানাধীন এটিতে ৭০,০০০ ধারণক্ষমত ভারতের দ্বিতীয় সবচেয়ে বৃহত্তম ক্রিকেট স্টেডিয়াম।

## অর্জন

### [[ইন্ডিয়ান প্রিমিয়ার লিগ]]

**<sup>*</sup>** তারকা চিহ্নিত স্থানে মহা-নিলাম হয়েছিল।

### [[চ্যাম্পিয়নস লিগ টোয়েন্টি২০]]

* ডিএনকিউ = যোগ্যতা অর্জন করেননি

## বর্তমান স্কোয়াড

### সম্ভাব্য প্রথম একাদশ
২০২৬ মৌসুমে একাদশ

## পূর্ববর্তী তারকা ১১ খেলোয়াড় তালিকা

## প্রশাসন ও প্রশিক্ষণ কর্মী
* মালিক– শাহরুখ খান (রেড চিলিজ এন্টারটেইনমেন্ট) সঙ্গে অংশীদারত্বে জুহি চাওলা, জয় মেহতা (মেহতা গ্রুপ)
* চীফ অপারেটিং অফিসার ও ব্যবস্থাপনা পরিচালক – বিনকি মাইসোর, প্রধান নির্বাহী কর্মকর্তা, রেড চিলিজ এন্টারটেইনমেন্ট 
* পরিচালক - ওয়েন বেন্টলি
* সহকারী প্রশিক্ষক – 
* পরামর্শদাতা - 
* বোলিং প্রশিক্ষক –  ভরত অরুণ
* ফিল্ডিং প্রশিক্ষক - 
* ফিজিওথেরাপিস্ট- এ্যান্ড্রিউ লেইপাস
* শারীরিক শিক্ষক– এডরিয়ান লে রক্স
* মানসিক দক্ষতা কোচ – রুদি ওয়েবস্টার
* টিম বিশ্লেষক – এআর শ্রীকান্ত

### প্রধান প্রশিক্ষক
* জন বুকানন - ২০০৮ থেকে ২০০৯
* ডেভ হোয়াটমোর - ২০১০ থেকে ২০১১
* ট্রেভর বেলিস - ২০১২ থেকে ২০১৫
* জ্যাক ক্যালিস - ২০১৬ - ২০১৯

## খেলোয়াড়দের প্রদর্শন

### [[২০২০ ইন্ডিয়ান প্রিমিয়ার লিগ]]-এ দলের সদস্যের প্রদর্শন
**বিশেষ অবদানগুলি হাইলাইট করা হলো **
### ঘরের মাঠে

### বিপক্ষের মাটিতে

## ২০২২ আইপিএল

### পয়েন্ট তালিকা

বেগুনি রঙে ভাল প্রদর্শন দেখানো হলো , লাল রঙে খারাপ প্রদর্শন দেখানো হলো

## আরো দেখুন

* ত্রিনবাগো নাইট রাইডার্স (সেপ্টেম্বর)
* লস এঞ্জেলেস নাইট রাইডার্স (জুলাই) *(দলের গুরুত্বপূর্ণ সদস্য - [[সাকিব আল হাসান]] , [[আন্দ্রে রাসেল]] , [[সুনীল নারাইন]] , [[জেসন রয়]] , [[অ্যাডাম জাম্পা]], স্পেন্সার জনসন)*
* আবুধাবি নাইট রাইডার্স

## তথ্যসূত্র

## বহিঃসংযোগ

* 

বিষয়শ্রেণী:ইন্ডিয়ান প্রিমিয়ার লিগের দল
বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:২০০৮-এ পশ্চিমবঙ্গে প্রতিষ্ঠিত
বিষয়শ্রেণী:ভারতের ক্রীড়া ক্লাব
বিষয়শ্রেণী:ভারতের ক্রীড়া দল
মিলান

**মিলান** (,  ,  , ; ) ইতালির দ্বিতীয় বৃহত্তম শহর এবং লোম্বারদিয়ার রাজধানী ও প্রধান শহর। ৩১শে জুলাই ২০০৯ সালের আদমশুমারি অনুসারে এর জনসংখ্যা ছিল ১,৩০৪,৯৭১ জন। ইতালির জনসংখ্যার ওপর ভিত্তি করে রোমের পরেই মিলানের স্থান। এটি অর্থনৈতিক এবং বাণিজ্যিকের দিক থেকে ইতালির অত্যন্ত গুরুত্বপূর্ণ একটি শহর।

## ব্যুৎপত্তি

## ইতিহাস

## প্রাক-আধুনিক যুগ

## প্রশাসনিক কার্যক্রম
থাম্ব|249x249পিক্সেল|পালাজ্জো লম্বার্ডিয়া, লম্বার্ডির আঞ্চলিক সরকারের সদর দপ্তর
মিলান হল মহানগরের নামানুসারে রাজধানী। প্রশাসনিক পুনর্গঠন সংক্রান্ত সর্বশেষ সরকারি স্বভাব অনুসারে, মিলানের শহুরে এলাকা ১৫ টি মহানগর পৌরসভার (সিটি মেট্রোপলিটেন) মধ্যে একটি, নতুন প্রশাসনিক সংস্থাগুলি ১ জানুয়ারী ২০১৫ থেকে সম্পূর্ণরূপে সক্রিয়।

## পরিবেশ ও প্রকৃতি

## শিক্ষাব্যাবস্থা

## জলবায়ু

## সংস্কৃতি

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র

## বহিঃসংযোগ
* ATM - Milan's Transportation Company
* City of Milan - official Virtual Tour website
* City of Milan - official website 
* Rete Metropolitana di Milano 
* The Milan Garden of the Righteous 

বিষয়শ্রেণী:ইতালির শহর ও নগর
বিষয়শ্রেণী:প্রাচীন নগর
বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
জাতীয় মুক্ত বিদ্যালয় সংস্থা

**জাতীয় মুক্ত বিদ্যালয় সংস্থা** (; যা সংক্ষেপে **এনআইওএস** নামে পরিচিত) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড।

এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত। ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত।

## তথ্যসূত্র

## বহিঃসংযোগ
* NIOS official website

বিষয়শ্রেণী:ভারতের শিক্ষাব্যবস্থা
বিষয়শ্রেণী:বিদ্যালয় সনদ
বিষয়শ্রেণী:শিক্ষামূলক পরীক্ষা ও মূল্যায়ন সংস্থা
বিষয়শ্রেণী:ভারতীয় শিক্ষামূলক ওয়েবসাইট
এম এল সোনার বাংলা (নাটক)

**এম এল সোনার বাংলা** বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ। 

## ইতিহাস
এম এল সোনার বাংলা নাটকটি ২৮ মার্চ ১৯৭১ খ্রিষ্টাব্দ তারিখে টেলিভিশনে প্রচারের জন্য লেখা হয়েছিল। তখনো বাংলাদেশ স্বাধীন হয়নি। সময়টি ছিল বিক্ষোভে উত্তাল। নাটকটি রচনা করেছিলেন আব্দুল্লাহ ইউসুফ ইমাম, ১৬ মার্চ ১৯৭১ খ্রিষ্টাব্দ তারিখে। ২৫ মার্চ ১৯৭১ খ্রিষ্টাব্দ তারিখে বিকেলে নাটকটির চূড়ান্ত মহড়া ডিআইটি ভবনের নীচ তলায় অনুষ্ঠিত হয়েছিল। পরদিন নাটকটির রেকর্ডিং হওয়ার তারিখ নির্ধারিত ছিল। মহড়া শেষে সকলকে ২৬ মার্চ সকাল ১০টায় ডিআইটি টেলিভিশন স্টুডিওতে উপস্তিত হওয়ার জন্য বলা হয়েছিল। কিন্তু ২৫শে মার্চ মধ্যরাতে পাকিস্তানি সামরিক বাহিনী গণহত্যা শুরু করে। নাটকটির রচয়িতা ও প্রযোজক আব্দুল্লাহ ইউসুফ ইমাম তার নিকট রক্ষিত নাটকটির পাণ্ডুলিপি ২৭শে মার্চ ডিআইটি টেলিভিশন ভবনে গিয়ে নথি-পত্রের স্তুপের মধ্যে লুকিয়ে রেখে এসছিলেন্ সেটি আর কখনো খুজেঁ পাওয়া যায় নি। তবে টিলিভিশন ও মঞ্চ অভিনেতা সৈয়দ আবু জাফর আহমদ রসুলের নিকট এক প্রস্থ পাণ্ডুরিপি ছিল যা তিনি নষ্ট না করে সযত্নে সংরক্ষণ করেছিলেন। ১৬ই ডিসেম্বর ১৯৭১ বাংলাদেশ স্বাধীন হওয়ার পর এই পাণ্ডুলিপির ভিত্তিতেই নাটকটি মঞ্চস্থ করার উদ্যোগ গ্রহণ করা হয়।

## তথ্যসূত্র

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধভিত্তিক নাটক
বিষয়শ্রেণী:১৯৭১-এর নাটক
মিত্র বাহিনী

**মিত্রবাহিনী** ছিল বাংলাদেশে মুক্তিবাহিনী
দের সাথে যুদ্ধরত ভারতীয় সেনাবাহিনী যারা ** ১৯৭১** সালে **[[বাংলাদেশ|বাংলাদেশের]]** স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। মিত্রবাহিনী ও মুক্তিবাহিনী মিলে যৌথবাহিনী গঠিত হয় যারা মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয়। ফলে পাকিস্তানি বাহিনীর পরাজয় ত্বরান্বিত হয়। মুক্তিযুদ্ধ প্রতিবেশী দেশের ভারত আমাদের নানা ভাবে সাহায্য করেছিল। ভারত মুক্তিযোদ্ধাদের অস্ত্র ও প্রশিক্ষণ দিয়ে সহায়তা করেছিল। এছাড়া যুদ্ধের কারণে এদেশ থেকে প্রায় এক কোটি মানুষ শরণার্থী হয়ে ভারতে আশ্রয় নেয়। ভারত তাদের থাকা খাওয়া ও চিকিৎসা সেবা দিয়েছিল। মুক্তিযুদ্ধে সহযোগিতার জন্য ভারত মিত্র বাহিনী নামে একটি সহায়তাকারী বাহিনী গঠন করে। আগস্ট মাসে আমাদের নৌ কমান্ডোরা তাদের সবচেয়ে সফল অভিযান অপারেশন জ্যাকপট পরিচালনা করে। এতে ভারত প্রশিক্ষণ দিয়ে সহায়তা করে।

## ইতিহাস
১৯৭১ সালের  ২১ নভেম্বর বাংলাদেশের মুক্তিবাহিনী ও ভারতীয় সেনাবাহিনী নিয়ে যৌথবাহিনী গঠিত হয়।
যৌথবাহিনীর পূর্বাঞ্চলীয় কমানৃডার ছিলেন লে. জে. জগজিৎ সিং অরোরা 

## কর্মকাণ্ড
যৌথবাহিনীর যুদ্ধ চলে মাত্র কয়েকদিন যা ০৪-১৬ ডিসেম্বর।
যৌথবাহিনীর অভিযান শুরু হয় ৪ টি অঞ্চল থেকে।
০১. পূর্বে ত্রিপুরা রাজ্য থেকে সিলেট,কুমিল্লা, ব্রাহ্মণবাড়িয়া,নোয়াখালী অভিমুখে।
০২.উত্তরে রংপুর, দিনাজপুর, বগুড়া।
০৩.পশ্চিমে যশোর,খুলনা,কুষ্টিয়া, ফরিদপুর। 
০৪.মেঘালয় এর তুড়া থেকে জামালপুর, ময়মনসিংহ অভিমুখে।

## তথ্যসূত্র

## আরো দেখুন
* মিরপুর মুক্ত দিবস
* বাঙলা কলেজ বধ্যভূমি

বিষয়শ্রেণী:বাংলাদেশের স্বাধীনতা যুদ্ধ
মায়ামি

**মায়ামি** (উচ্চারণ: [maɪˈæmi] অথবা [maɪˈæmə]) মার্কিন যুক্তরাষ্ট্রের ফ্লোরিডা অঙ্গরাজ্যের সবচেয়ে বড় শহর। এটি আটলান্টিক সাগরের তীরে অবস্থিত। ফ্লোরিডা অঙ্গরাজ্যের অন্যতম প্রধান শহর মায়ামির জনসংখ্যা ২০০৬ সালে ৫,৪৬৩,৮৫৭ ছিল, এদিক থেকে মায়ামি যুক্তরাষ্ট্রের ৭ম জনবহুল শহর। মায়ামি মেট্রোপলিটন এলাকা জনসংখ্যা ২০০০ সালের আদমশুমারি অনুযায়ী ৪৯১৯০৩৬ যা যুক্তরাষ্ট্রের ৫ম বৃহত্তম। জাতিসংঘের মূল্যায়নে ২০০৭ সালে মায়ামি নিউ ইয়র্ক সিটি, লস অ্যাঞ্জেলেস এবং শিকাগোর পরে যুক্তরাষ্ট্রের চতুর্থ বৃহত্তম শহর।

মায়ামিকে পৃথিবীর অন্যতম প্রধান শহর বিবেচনা করা হয়, কারণ বিশ্বব্যাপী মায়ামির অর্থনীতি, বাণিজ্য, সংস্কৃতি, ফ্যাশন, গণমাধ্যম, বিনোদন, শিল্পের উল্লেখযোগ্য প্রভাব রয়েছে। টেলিভিশন, সঙ্গীত, ফ্যাশন, সিনেমা, শিল্প ইত্যাদি ক্ষেত্রে মায়ামি পৃথিবীর অন্যতম প্রধান আন্তর্জাতিক কেন্দ্র। যুক্তরাষ্ট্রের প্রায় সবগুলো আন্তর্জাতিক ব্যাংকের কার্যক্রম মায়ামিতে রয়েছে। এছাড়া অনেক আন্তর্জাতিক কোম্পানি, টেলিভিশন স্টুডিওর সদর দপ্তর মায়ামিতে অবস্থিত। মায়ামির সমুদ্র বন্দর বিশ্বের সবচেয়ে বড় বন্দর। প্রমোদ-জাহাজ ধারণের দিক থেকেও মায়ামির সমুদ্র বন্দর পৃথিবীর বৃহত্তম। অনেক আন্তর্জাতিক খ্যাতি সম্পন্ন প্রমোদ-জাহাজ কোম্পানির সদর দপ্তর মায়ামিতে অবস্থিত।

## তথ্যসূত্র

## বহিঃসংযোগ
* সিটি অফ মায়ামি- সরকারী ওয়েবসাইট 
* দাপ্তরিক ওয়েবসাইট
* গ্রেটার মায়ামি ভিসিটরস এন্ড কনভেনশন ব্যুরো

বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:ফ্লোরিডা
বিষয়শ্রেণী:মায়ামি
বিষয়শ্রেণী:ফ্লোরিডার শহর
পশ্চিমবঙ্গ মধ্য শিক্ষা পর্ষদ

**পশ্চিমবঙ্গ মধ্য শিক্ষা পর্ষদ** পশ্চিমবঙ্গ সরকার পরিচালিত একটি মাধ্যমিক শিক্ষা বোর্ড। এই বোর্ড পশ্চিমবঙ্গ ও পশ্চিমবঙ্গের বাইরে অবস্থিত এই বোর্ডের অধিভুক্ত স্কুলগুলিতে দশম শ্রেণির মাধ্যমিক পরীক্ষা পরিচালনা করে থাকে।
## আরও দেখুন
*পশ্চিমবঙ্গ উচ্চমাধ্যমিক শিক্ষা সংসদ
*পশ্চিমবঙ্গ প্রাথমিক শিক্ষা পর্ষদ
*পশ্চিমবঙ্গ রাষ্ট্রীয় কারিগরী পরিষদ

## তথ্যসূত্র

## বহিঃসংযোগ
* 

বিষয়শ্রেণী:কলকাতার শিক্ষাব্যবস্থা
বিষয়শ্রেণী:পশ্চিমবঙ্গের শিক্ষাব্যবস্থা
বিষয়শ্রেণী:পশ্চিমবঙ্গের শিক্ষা
বিষয়শ্রেণী:ভারতের প্রাদেশিক শিক্ষাবোর্ড
বিষয়শ্রেণী:কলকাতা ভিত্তিক শিক্ষা বোর্ড
বিষয়শ্রেণী:১৯৫১-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:ভারতের রাজ্য মাধ্যমিক শিক্ষা বোর্ড
বাংলাদেশ পরমাণু কৃষি গবেষণা ইনস্টিটিউট

**বাংলাদেশ পরমাণু কৃষি গবেষণা ইনস্টিটিউট** (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন। বাংলাদেশের রংপুর, ঈশ্বরদি, মাগুরা, সাতক্ষীরা, কুমিল্লা, জামালপুর, খাগড়াছড়ি, সুনামগঞ্জ, শেরপুর, বরিশাল, গোপালগঞ্জ, নোয়াখালীও চাঁপাইনবাবগঞ্জে এটির ১৩টি উপকেন্দ্র রয়েছে।

## ইতিহাস
১৯৬১ সালে ঢাকার আণবিক শক্তি কমিশনের রেডিও-ট্রেসার গবেষণাগারে এর যাত্রা শুরু হয়। একে কেন্দ্র করে, ১৯৭২ সালের জুলাই মাসে আণবিক শক্তি কমিশনে "পরমাণু কৃষি ইনস্টিটিউট" গঠন করা হয়। ১৯৭৫ সালে এটিকে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ক্যাম্পাসে স্থানান্তর করা হয়। ১৯৮২ সালে এটি স্বতন্ত্র কৃষি গবেষণা প্রতিষ্ঠান হিসেবে মর্যাদা পায় ও এটিকে কৃষি মন্ত্রণালয়ের আওতায় নেয়া হয়। ১৯৮৪ সালে অধ্যাদেশ নং-২ জারি করার করে এটিকে জাতীয় প্রতিষ্ঠান হিসেবে ঘোষণা করা হয় এবং সেই সাথে এটিকে "বাংলাদেশ পরমাণু কৃষি গবেষণা ইনস্টিটিউট" হিসেবে নামকরণ করা হয়।

## বৈজ্ঞানিক বিভাগ
গবেষণা কার্যক্রম পরিচালনা করার জন্য বিনার ১১টি বিভাগ রয়েছে। বিভাগগুলো হচ্ছে:
* উদ্ভিদ প্রজনন
* মৃত্তিকা বিজ্ঞান
* ফসল শারীরবিজ্ঞান
* কীটতত্ত্ব
* উদ্ভিদ রোগতত্ত্ব
* কৃষিতত্ত্ব
* কৃষি প্রকৌশল
* প্রশিক্ষণ, যোগাযোগ ও প্রকাশনা
* জৈবপ্রযুক্তি
* উদ্ভিদ বিজ্ঞান
* কৃষি অর্থনীতি

## গবেষণায় সাফল্য
বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।

## পুরস্কার
* স্বাধীনতা পুরস্কার (২০১৯)

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশের কৃষি গবেষণা প্রতিষ্ঠান
বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
অন্টারিও

**অন্টারিও**  ( ; ) কানাডার তেরোটি  প্রদেশের মধ্যে একটি। অন্টারিও কানাডার সর্বাপেক্ষা জনবহুল প্রদেশ। Ontario is Canada's fourth-largest jurisdiction in total area when the territories of the Northwest Territories and Nunavut are included.
[থাম্ব|[নায়াগ্রা জলপ্রপাত অন্টারিও]]
আয়তনের দিক থেকে কিউবেক এর পরেই অন্টারিও এর অবস্থান। অন্টারিওর পশ্চিমে কানাডার ম্যানিটোবা প্রদেশ এবং পূর্বে কিউবেক প্রদেশ। মার্কিন যুক্তরাষ্ট্রের পাঁচটি অঙ্গরাজ্য: মিনেসোটা, মিশিগান, ওহাইও, পেনসিলভানিয়া ও নিউ ইয়র্ক অন্টারিওর পূর্ব থেকে দক্ষিণে অবস্থিত। ভৌগোলিক ভাবে অন্টারিওকে দুই ভাগে ভাগ করা হয়ঃ উত্তর অন্টারিও এবং দক্ষিণ অন্টারিও। বেশিরভাগ জনবসতি অবশ্য উত্তর অন্টারিওতেই। অন্টারিওর রাজধানী হল টরন্টো, যা কিনা কানাডার সবচেয়ে জনবহুল এবং বড়ো শহর। কানাডার রাজধানী অটোয়াও অন্টারিওতে অবস্থিত। অন্টারিও সরকারের হিসাব অনুযায়ী ২০০৯ সালে অন্টারিওর জনসংখ্যা ১৩,১৫০,০০০। “অন্টারিও” শব্দটির এসেছে “লেক অন্টারিও” হতে, যার উৎপত্তি ধারণা করা হয় “অন্টারি ইও” (অর্থঃ বড়ো লেক)। অন্টারিও প্রদেশে ২৫০,০০০টি লেক রয়েছে। অন্টারিও কানাডার প্রধান উৎপাদনশীল ও বাণিজ্যিক প্রদেশ। অন্টারিওর সবচেয়ে বড়ো ব্যবসায়িক সহযোগী হল মার্কিন যুক্তরাষ্ট্রের মিশিগান অঙ্গরাজ্য।

## তথ্যসূত্র

## বহিঃসংযোগ
* Canadian Government Atlas - অন্টারিওর ম্যাপ
* অন্টারিওর সরকার
* অন্টারিওর দর্শনীয় ঐতিহ্য প্রকল্প 


বিষয়শ্রেণী:কানাডার প্রদেশ
বিষয়শ্রেণী:১৮৬৭-এ প্রতিষ্ঠিত রাষ্ট্র ও অঞ্চল
লেসোথো, ফাতসে লা বোনটাটা রোনা

**লেসোথো, ফাতসে লা বোনটাটা রোনা** (সেসোথো: Lesotho Fatse La Bontata Rona, বাংলা: লেসোথো, আমাদের স্বদেশ ভূমি) লেসোথোর জাতীয় সঙ্গীত। এটি গানের কথা দিয়েছেন "ফ্রঁসোয়া কোইল্লারড", একজন ফরাসি ধর্মপ্রচারক এবং রচনা করেছেন "ফের্দিনঁ-স্যামুয়েল লাউর"। এইটি ১৯৬৭ সালে থেকে জাতীয় সঙ্গীত হিসেবে ব্যবহার করা হচ্ছে।

## গানের কথা

## তথ্যসূত্র

## বহিঃসংযোগ
* লেসোথোর অডিও জাতীয় সঙ্গীত
* লেসোথোর জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
বিষয়শ্রেণী:১৯৬৬-এর গান
অল হেইল, লাইবেরিয়া, হেইল!

**অল হেইল, লাইবেরিয়া, হেইল!** (ইংরেজি: All hail, Liberia, hail!) লাইবেরিয়ার জাতীয় সঙ্গীত। এটি গানের কথা দিয়েছেন রাষ্ট্রপতি ডানিয়েল বাশিএল ওয়ার্নার (১৮১৫-১৮৮০, লাইবেরিয়ার ৩য় রাষ্ট্রপতি ছিলেন) ইংরেজিতে এবং সুর দিয়েছেন "ওলমস্ট্রাড লুকা" (১৮২৬-১৮৬৯)। এইটি ১৮৪৭ সালে থেকে সরকারিভাবে জাতীয় সঙ্গীত হিসেবে ব্যবহার করা হচ্ছে।

## গানের কথা

## তথ্যসূত্র

## বহিঃসংযোগ
* লাইবেরিয়ার অডিও জাতীয় সঙ্গীত
* লাইবেরিয়ার জাতীয় সঙ্গীতের তথ্য

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
লালদীঘি (কলকাতা)

[thumb|300px|right| লালদীঘির পাড়ে [জেনারেল পোস্ট অফিস, কলকাতা|জেনারেল পোস্ট অফিস ও ভারতীয় রিজার্ভ ব্যাংক ভবন]]
[thumb|300px|লালদীঘির উত্তরে পশ্চিমবঙ্গ সাবেক সচিবালয় [মহাকরণ]]
**লালদীঘি** পশ্চিমবঙ্গের রাজধানী কলকাতার বিনয়-বাদল-দীনেশ বাগ অঞ্চলের কেন্দ্রস্থলে অবস্থিত একটি বৃহদাকার ঐতিহাসিক জলাশয়। এই দীঘির ইতিহাস কলকাতা মহানগরীর ইতিহাস অপেক্ষাও প্রাচীনতর। ব্রিটিশ যুগে এই জলাশয়টি ছিল শহরের অন্যতম মিষ্টি পানীয় জলের উৎস। বর্তমানে এই দীঘির উত্তর ভাগে মহাকরণের সম্মুখে রাজ্য সরকার একটি ভূগর্ভস্থ কার পার্কিং প্লাজা নির্মাণ করছে।

## ইতিহাস
জব চার্নকের আগমনের পূর্বেই ডিহি কলিকাতা গ্রামে লালদীঘির অস্তিত্বের প্রমাণ পাওয়া যায়। লালদীঘির নিকটেই সাবর্ণ রায়চৌধুরী পরিবারের একটি কাছারি ও গৃহদেবতা শ্যামরায়ের (শ্রীকৃষ্ণ) মন্দিরটি অবস্থিত ছিল। অনুমান করা হয়, দোলযাত্রা উপলক্ষে রং খেলার পর এই দীঘির জল লাল হয়ে উঠত বলে দীঘিটি লালদীঘি নামে পরিচিত হয়। ব্রিটিশ ইস্ট ইন্ডিয়া কোম্পানি উক্ত কাছারিবাড়িটি প্রথমে ভাড়া ও পরে ক্রয় করে নিয়েছিলেন।

অবশ্য লালদীঘির নামকরণ নিয়ে অন্য কাহিনিও প্রচলিত আছে। কেউ কেউ বলেন, পুরনো কেল্লার লাল রংটি এই দীঘির জলে প্রতিবিম্বিত হতো বলে দীঘিটি লালদীঘি নামে পরিচিত হয়। অন্যমতে, জনৈক লালচাঁদ বসাক এই দীঘিটি খনন করিয়েছিলেন। তার নামানুসারেই দীঘিটির নাম হয় লালদীঘি।

*নব্যভারত*-এ প্রাণকৃষ্ণ দত্ত এই দীঘির অন্য একটি ইতিহাসের বর্ণনা দিয়েছেন। তার মতে, গোবিন্দপুরের মুকুন্দরাম শেঠ বা তার পুত্রেরা এই দীঘি খনন করিয়ে থাকবেন। এই দীঘির ধারে তার কাছারি অবস্থিত ছিল। দোলের দিন রংখেলার পর দীঘির জল লাল হয়ে যেত বলে দীঘির নামকরণ হয় লালদীঘি।

যাই হোক, ১৭০৯ সালে এই নোংরা শ্যাওলা ও পানায় ভরতি পুকুরটির জল শোধিত করে এটিকে একটি মিষ্টি জলের জলাধারে পরিণত করা হয়।

অষ্টাদশ শতকে ট্যাঙ্ক স্কোয়ার বা লালদীঘি-সংলগ্ন চত্বরটি ছিল ‘শহরের কেন্দ্রস্থলে অবস্থিত’। এই দীঘির আয়তন ছিল ২৫ একর। ডাচ অ্যাডমিরাল স্ট্যাভার্নিয়াস ১৭৭০ সালে এই অঞ্চল পরিভ্রমণের পর লেখেন, ‘সরকারের আদেশক্রমে কলকাতাবাসীদের শুদ্ধ ও মিষ্টি পানীয় জল সরবরাহের উদ্দেশ্যে এই দীঘি খনন করা হয়। একাধিক জলের উৎস দীঘির জল সর্বদা সব স্তরে রাখতে সাহায্য করে। এটির চারিদিক রেলিং দিয়ে ঘেরা। তাই কেউ এই দীঘির জল ব্যবহার করতে পারে না।’ পূর্বে দীঘিটি আরও বড়ো ছিল। ওয়ারেন হেস্টিংসের আমলে দীঘিটি পরিষ্কার করে এর পাড় বাঁধিয়ে দেওয়া হয়। এই দীঘির জল সেই সময় ছিল শহরের সবচেয়ে মিষ্টি জল। পৌরসংস্থার জল সরবরাহ পরিষেবা চালুর আগে এই দীঘিই শহরের ইউরোপীয় বাসিন্দাদের জলের চাহিদা মেটাত।

## লালদীঘির যুদ্ধ
১৭৫৬ সালের ১৮ জুন, ব্রিটিশ ইস্ট ইন্ডিয়া কোম্পানি ও বাংলার নবাব সিরাজদৌলার মধ্যে সংঘটিত লালদীঘির যুদ্ধে ইংরেজ বাহিনীর পরাজয় ঘটেছিল। এর ফলে কলকাতা ব্রিটিশদের হাতছাড়া হয়। ১৭৫৭ সালের ২৩ জুন পলাশীর যুদ্ধের পর ইংরেজরা আবার শহরের দখল নিতে সক্ষম হয়।

## ভূগর্ভস্থ কার পার্ক
থাম্ব|ভূগর্ভস্থ কার পার্কিং

পশ্চিমবঙ্গ সরকার দীঘির উত্তর পাড়ে মহাকরণের সম্মুখে ১১৫,০০০ বর্গফুট আয়তনবিশিষ্ট একটি ভূগর্ভস্থ কার পার্ক তৈরি করেছে। ৩৫ কোটি টাকা ব্যয়ে এই প্রকল্পটির কাজ শেষ হয়েছে এবং উক্ত কার পার্কে ৭০০ গাড়ি পার্ক করা যায়। বর্তমানে এটিই শহরের বৃহত্তম কার পার্কিং প্লাজা।

## তথ্যসূত্র

## বহিঃসংযোগ

বিষয়শ্রেণী:কলকাতার ইতিহাস
বিষয়শ্রেণী:কলকাতার উদ্যান
বিষয়শ্রেণী:কলকাতার জলাশয়
বিষয়শ্রেণী:বিনয়-বাদল-দীনেশ বাগ
বিষয়শ্রেণী:কলকাতা
লালদীঘি

লালদীঘি দ্বারা যা বুঝানো হতে পারে:
*লালদীঘি (কলকাতা)
*লালদীঘি (চট্টগ্রাম)
আল্লাহু আকবার (সংগীত)

**আল্লাহু আকবার (সঙ্গীত)** (আরবি: الله أكبر‎; ইংরেজি: God is Great; বাংলা: আল্লাহ্‌ মহান) লিবিয়ার জাতীয় সঙ্গীত। এইটি আসলে একটি মিশরীয় মার্চইং গান ছিল যেটি ১৯৫৬ সালে সুয়েজ খাল যুদ্ধের সময় সিরিয়া এবং মিশরে জনপ্রিয় হয়েছিল। লিবিয়ার সরকারি সঙ্গীত হিসেবে লিবিয়ার নেতা মুয়াম্মার আল গদ্দাফি একে ১লা সেপ্টেম্বর, ১৯৬৯ সালে অবলম্বন করা হয়েছিল, আরব বিশ্ব একত্রিত করার তার আশা দেখাচ্ছে। সঙ্গীতটির কথা দিয়েছেন "মাহমুদ এল-শেরিফ" এবং এর সুর দিয়েছেন "আবদাল্লা শামস এল-দীন"।

## গানের কথা

## তথ্যসূত্র

## বহিঃসংযোগ
* 
* Watch a video with the Libyan Nation Anthem as its background music.

বিষয়শ্রেণী:জাতীয় সঙ্গীত
বিষয়শ্রেণী:লিবিয়ার জাতীয় প্রতীক
বিষয়শ্রেণী:সামরিক সম্পর্কে গান
বিষয়শ্রেণী:আফ্রিকার জাতীয় সঙ্গীত
মনোজ মিত্র

**মনোজ মিত্র** (২২ ডিসেম্বর ১৯৩৮ — ১২ নভেম্বর ২০২৪) ছিলেন একজন বাঙালি থিয়েটার, চলচ্চিত্র এবং টেলিভিশন অভিনেতা এবং নাট্যকার।

## প্রাথমিক জীবন
মনোজ মিত্র ১৯৩৮ সালের ডিসেম্বর ২২ তারিখে ব্রিটিশ ভারতের সাতক্ষীরা জেলার ধুলিহর গ্রামে জন্মগ্রহণ করেন। তিনি ১৯৫৭ সালে কলকাতায় মঞ্চনাটকে অভিনয় শুরু করেন। ১৯৭৯ সালে তিনি চলচ্চিত্রে অভিনয় শুরু করেন। তিনি রবীন্দ্রভারতী বিশ্ববিদ্যালয়ে নাট্যকলা বিভাগের অধ্যক্ষ হিসেবে যোগ দেওয়ার আগে বিভিন্ন কলেজে দর্শন বিষয়েও শিক্ষকতা করেন।

যদিও তিনি তার প্রথম নাটক লেখেন ১৯৫৯ সালে, যেটি তাকে প্রথম পরিচিতি এনে দেয় কিন্তু ১৯৭২ এ *চাঁক ভাঙা মধু* নাটকের মাধ্যমে তার উপস্থিতি প্রকাশ পায়, যে নাটকটি বিভাস চক্রবর্তী মঞ্চ নির্দেশনা দিয়েছিলেন।

## পুরস্কার ও সম্মাননা
* শ্রেষ্ঠ নাট্যকারের জন্য সঙ্গীত নাটক অকাদেমি পুরস্কার (১৯৮৫)
* শ্রেষ্ঠ নাট্যকারের জন্য কলকাতা বিশ্ববিদ্যালয় পুরস্কার (১৯৮৬)
* শ্রেষ্ঠ নাট্যকারের জন্য পশ্চিমবঙ্গ রাজ্য সরকার পুরস্কার (১৯৮৩ এবং ১৯৮৯)
* এশিয়াটিক সোসাইটির স্বর্ণপদক (২০০৫)
* শ্রেষ্ঠ অভিনেতার জন্য পূর্ব ফিল্মফেয়ার পুরস্কার (১৯৮০)
* বাংলাদেশ থিয়েটার সোসাইটি থেকে মুনীর চৌধুরী পুরস্কার (২০১১)
* দীনবন্ধু পুরস্কার (২৫ মে ২০১২)
* কলাকার পুরস্কার
* ১৪৩০ বঙ্গাব্দের আনন্দ পুরস্কার (২০২৪) আত্মজীবনীমূলক গ্রন্থ *মনোজাগতিক* শীর্ষক গ্রন্থের জন্য

## তথ্যসূত্র

## বহিঃসংযোগ
* 

বিষয়শ্রেণী:১৯৩৮-এ জন্ম
বিষয়শ্রেণী:বাঙালি অভিনেতা
বিষয়শ্রেণী:বাঙালি নাট্যকার
বিষয়শ্রেণী:২০২৪-এ মৃত্যু
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতার চিত্রনাট্যকার
বিষয়শ্রেণী:বাঙালি হিন্দু
বিষয়শ্রেণী:কলকাতার সংস্কৃতি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় মঞ্চ পরিচালক
বিষয়শ্রেণী:ভারতীয় পুরুষ নাট্যকার
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:কলাকার পুরস্কার বিজয়ী
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:পশ্চিমবঙ্গের নাট্যকার
বিষয়শ্রেণী:রবীন্দ্রভারতী বিশ্ববিদ্যালয়ের শিক্ষক
লালদিঘি (দ্ব্যর্থতা নিরসন)

**লালদিঘী বা লালদিঘি** দ্বারা বুঝানো হতে পারে:

## বাংলাদেশ
* লালদিঘী (চট্টগ্রাম) - বাংলাদেশের চট্টগ্রাম শহরের ঐতিহ্যবাহী স্থান সমূহের মধ্যে অন্যতম।
* লালদিঘি নয় গম্বুজ মসজিদ- রংপুর জেলার বদরগঞ্জ উপজেলায় অবস্থিত একটি মসজিদ।
* লালদিঘি মন্দির-  রংপুর জেলার বদরগঞ্জ উপজেলায় অবস্থিত একটি মন্দির।

## ভারত
* লালদিঘি (কলকাতা)- ভারতের পশ্চিমবঙ্গের কলকাতা শহরে অবস্থিত একটি বৃহদাকার ঐতিহাসিক জলাশয়।

## আরও দেখুন
* লালসালু (দ্ব্যর্থতা নিরসন)
* লালবাগ (দ্ব্যর্থতা নিরসন)
বিয়ের আংটি

thumb|220px|বিয়ের আংটি বিনিময়।

**বিয়ের আংটি** হচ্ছে আঙুলে পরিধেয় এক প্রকার ধাতব আংটি। বিভিন্ন আঞ্চলিক সংস্কৃতির ওপর ভিত্তি করে এটি মূলত ডান বা বাম হাতের অনামিকায় পরা হয়।

এধরনের আংটি বিয়ের প্রতীক হিসেবে ধরা হয়। নারী বা পুরুষ বিয়েতে এটি একে অপরের প্রতি বিশ্বাস ও আনুগত্যের নির্দেশ করতে এটি পরিধান করে। এ ধরনের আংটি পরার ইউরোপীয় আচার বর্তমানে ইউরোপ পেরিয়ে সারা বিশ্বেই ব্যাপকভাবে প্রচলিত।

## ঐতিহ্যের চর্চা
### বিবাহপূর্ব আচার
কিছু কিছু সংস্কৃতির বৈবাহিক আচারে আংটি প্রদান একটি নির্দিষ্ট ধারার উপহার সামগ্রী হিসেবে গণ্য। এই ধারাটি শুরু হয় বাগদানের আংটি প্রদানের মাধ্যমে। বাগদানের আংটি প্রদানের এই আচার প্রাচীন রোমেও প্রচলিত ছিলো, ধারণা করা হয় এই আচারের প্রচলনকাল এর থেকেও পুরোনো। বর্তমানে অন্যান্য বেশকিছু আচার তৈরি হয়েছে, যা মূলত গহনা ব্যবসায়ীদের সৃষ্টি। এর মধ্যে আছে বাগদানের পূর্বেই উপহার হিসেবে বিভিন্ন রকম আংটির ব্যবহার। এর মধ্যে আছে সত্যিকারের সম্পর্ক শুরু হওয়া উপলক্ষে আংটির ব্যবহার, চিরকাল সম্পর্ক টিকিয়ে রাখাকে স্মরণ করে আংটি আদানপ্রদান ইত্যাদি; এমন কী কিছু ক্ষেত্রে প্রথম সন্তান জন্মের পর তা স্মরণ করেও আংটি প্রদান করার সংস্কৃতি তৈরি হয়েছে। এছাড়াও আছে সম্পর্কের অতীত, বর্তমান, ও ভবিষ্যতের স্মরণে প্রদেয় ত্রয়ী আংটি; যা সাধারণত গোল করে কাটা ব্রিলিয়ান্ট-কাট দেওয়া হীরা ব্যবহার করে তৈরি করা হয়।

## তথ্যসূত্র

বিষয়শ্রেণী:বিবাহ
বিষয়শ্রেণী:আংটি
বিষয়শ্রেণী:গহনা
বিষয়শ্রেণী:বিবাহের পোশাক
বিষয়শ্রেণী:খ্রিস্টান আচরণ ও অভিজ্ঞতা
বিষয়শ্রেণী:বিবাহের উপকরণ
হাওয়াই মিঠাই

thumb|250px|হাওয়াই মিঠাই তৈরির মেশিন
**হাওয়াই মিঠাই** একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার।

## ইতিহাস
[thumb|[কানাডার প্যাকেনহ্যামে ম্যাপল স্বাদবিশিষ্ট হাওয়াই মিঠাই]]

চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান।
 
দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়।
 
ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই।

## চিত্রমালা

File:Cotton_candy_making.JPG|হাওয়াই মিঠাই বানানো হচ্ছে
File:Cotton Candy Maker.JPG|এই পাত্রে হাওয়াই মিঠাই বানানো হয়
File:A sugar candy vendor.JPG|হাওয়াই মিঠাই কাঁধে ফেরীওয়ালা
File:Cotton candy girl.jpg|সাদা হাওয়াই মিঠাই খাচ্ছে একটি মেয়ে
File:Candy floss shop.jpg|হাওয়াই মিঠাইয়ের দোকান
File:2019 Jan 16 - Prayagraj Kumbh Mela - Cotton Candy.jpg
File:ঢাকায় কেন্দ্রীয় শহীদ মিনারের সামনে বিভিন্ন রংয়ের হাওয়াই মিঠা হাতে এক বিক্রেতা.jpg
File:A man selling cotton candy.jpg|কোলকাতার রাস্তায় হাওয়াই মিঠাই বিক্রি, পশ্চিমবঙ্গ, ভারত


## তথ্যসূত্র

## বহিঃসংযোগ

বিষয়শ্রেণী:Amorphous solids
বিষয়শ্রেণী:1897 introductions
বিষয়শ্রেণী:মার্কিন উদ্ভাবন
বিষয়শ্রেণী:মিষ্টান্ন
বিষয়শ্রেণী:চিনির মিষ্টান্ন
বিষয়শ্রেণী:ক্যান্ডি
ডির্ন্ডল

thumb|right|ডির্ন্ডল পরিহিত একজন নারী

**ডির্ন্ডল** () হচ্ছে দক্ষিণ জার্মানি, লিখ‌টেন্স‌টাইন, এবং অস্ট্রিয়ার নারীদের পরিহিত একপ্রকার ঐতিহ্যবাহী পোশাক। ঐতিহাসিকভাবে আলপাইন কৃষাণীদের এ ধরনের পোশাক পরিধান করতে দেখা যেতো। ড্রিন্ডলকে অনুসরণ করে তৈরিকৃত ঢিলেঢালা পোশাক *ল্যান্ডহসমোড* নামে পরিচিত।

অনেক সময় হিজাবের সাথে ডির্ন্ডল পরিধান করা হয়৷

## বিবরণ
বডিস, ব্লাউজ, ফুল স্কার্ট এবং এপ্রন মিলে ডির্ন্ডল পোশাক তৈরি। ডির্ন্ডল একটি ব্যয়বহুল পোশাক। সাদাসিধে, এক কাজ করা একটি আধুনিক ডির্ন্ডলও যথেষ্ট ব্যয়বহুল, যখন এটি হাতে ছাপা সিল্কের কাপড় দ্বারা তৈরি হয়। দক্ষিণ জার্মান ভাষাগত ধাঁচে *ডির্ন্ডল* বলতে কমবয়সী নারীকে বোঝানো হয়, এবং সেখানে পোশাকটার নাম হচ্ছে *ডির্ন্ডলক্লেইড*। বর্তমানে অবশ্য নারী ও পোশাক উভয়কে নির্দেশ করতেই *ডির্ন্ডল* শব্দটি প্রচলিত।

শীতকালীন ডির্ন্ডল যথেষ্ট ভারী একটি পোশাক। উষ্ণতা আনার জন্য এধরনের ডির্ন্ডল তৈরিতে মোটা তুলা, লিনেন, ভেলভেট, বা উলের কাপড় ব্যবহৃত হয়, এবং পোশাকটি হয় ফুল হাতা। সেই সাথে রংও সাধারণত হয় গাঢ়। গ্রীষ্মকালী ডির্ন্ডলগুলো হয় হাফ হাতা, হালকা রং-এর কাপড়ের কাজ, এবং কাপড়টি হয় সাধারণত তুলা, সিল্কের।

পোশাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোশাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়।

ডির্ন্ডলের গেরো এবং এপ্রোন কিছু ক্ষেত্রে পরিহিত মেয়েটির বৈবাহিক অবস্থা নির্দেশ করে। যেমন: গেরো যদি মেয়েটির বামপাশ ঘেষে থাকে, তবে নারীটিকে অবিবাহিত ধরা হয়, এবং, তা ডানপাশ ঘেষে থাকলে ধরা হয় বিবাহিত, বা কোনো সম্পর্কে জড়িত, বা বাগদত্তা। এবং যদি গেরোটি কোনো মেয়ের পেছন দিকে বাধা থাকে তবে তাকে বিধবা ধরা হয়।

## তথ্যসূত্র

বিষয়শ্রেণী:অস্ট্রীয় পোশাক
বিষয়শ্রেণী:জার্মান পোশাক
বিষয়শ্রেণী:স্কার্ট
বিষয়শ্রেণী:পোশাক
বিষয়শ্রেণী:নারীদের পোশাক
বিষয়শ্রেণী:১৯শ শতাব্দীর ফ্যাশন
বিষয়শ্রেণী:১৯৩০-এর দশকের ফ্যাশন
বিষয়শ্রেণী:জার্মানির সংস্কৃতি
বিষয়শ্রেণী:অস্ট্রিয়ার সংস্কৃতি
পম্পেই

**পম্পেই নগরী** (লাতিন: Pompeii, ইতালীয়: Pompei) হল একটি ধ্বংসপ্রাপ্ত 
রোমান ছোট নগর বা শহর; ইতালির কাম্পানিয়া অঞ্চলের আধুনিক নেপলসের (নাপোলি) কাছে পম্পেই ইউনিয়নে এর অবস্থান। ৭৯ খ্রিস্টাব্দে ভিসুভিয়াস পর্বতে আগ্নেয়গিরির দুই দিনব্যাপী সর্বনাশা অগ্নুৎপাতে পম্পেই নগরী সম্পূর্ণভাবে পুড়ে ধ্বংস হয়ে গিয়েছিলো। ৬০ ফুট উঁচু ছাই এবং ঝামা পাথরের নিচে শহরটি চাপা পড়ে যায়।

থাম্ব|বাম|পম্পেইয়ের একটি বাড়ি
এর ঠিক ১৭ বছর আগে, ৬২ খ্রিস্টাব্দেও একটি ভয়াবহ ভূকম্পনের ফলে কাম্পানিয়া অঞ্চলের ব্যাপক ক্ষয়ক্ষতি হয়। পম্পেই নগরী এবং পার্শ্ববর্তী হেরকুলেনিয়াম ও অন্যান্য শহরেও তার অভিঘাতে যথেষ্ট ক্ষয়ক্ষতি হয়েছিল। পম্পেই নগরীও এতে গুরুতরভাবে ক্ষতিগ্রস্ত হয়, কিন্তু সাথে সাথেই এর পুনর্নিমাণের কাজ শুরু করা হয়েছিল। ১৭ বছর পরে, যখন পুণর্নিমাণ কাজ একই গতিতে এগিয়ে যাচ্ছিলো (যদিও বাসস্থানগুলোকে তখনও অনেকাংশেই পুনরুদ্ধার করার দরকার ছিল), এই শহর এবং তার হতভাগ্য বাসিন্দারা প্রাচীন ইতিহাসের একটি অন্যতম দুর্ভাগ্যজনক প্রাকৃতিক বিপর্যয়ের শিকারে পরিণত হয়। কারলো দি বোরবোনের আর্থিক সহায়তায় শহরটি ১৭৪৮ খ্রিস্টাব্দে পুনরায় মাটির নিচ থেকে আলোতে নিয়ে আসা হয়। বর্তমানে এটি বিশ্বের দ্বিতীয় প্রত্নত্তাত্ত্বিক অঞ্চল যা সর্বাপেক্ষা বেশি পরিদর্শন করা হয়েছে। 
পম্পেই নগরীর সাথে পার্শ্ববর্তী শহর হেরকুলেনিয়াম এবং অপলন্তেসকেও ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করেছে। ২০০৮ খ্রিস্টাব্দে এই স্থানটিকে ২,২৫৩,৬৩৩ জন পরিদর্শন করেছিলেন। আজ, ইতালির সর্বাপেক্ষা জনপ্রিয় পর্যটন আকর্ষণের একটি হলো এই নগরী।

## পুনরাবিস্কার
থাম্ব|পম্পেই নগরীর ধ্বংসাবশেষ।
পম্পেই ও হেরকুলেনিয়াম ছিল ইতালির দক্ষিণ-পশ্চিম উপকূলে আধুনিক নেপলস বা *নাপোলি* শহরের কাছে অবস্থিত দু'টি প্রাচীন রোমান শহর। ৭৯ খ্রিস্টাব্দে পার্শ্ববর্তী ভিসুভিয়াস পর্বতের অগ্নুৎপাতে শহরদু'টি সম্পূর্ণরূপে ধ্বংস হয়ে যায় ও প্রায় ৪ - ৬ মিটার আগ্নেয় ছাই'এর তলায় চাপা পড়ে। ষোড়শ শতাব্দীর শেষভাগে একটি খাল খননের সময়ে আর্কিটেক্ট দোমেনিকো ফনতানা এখানে বেশ কিছু প্রত্নতাত্ত্বিক নিদর্শন খুঁজে পান। তবে সেই সময়েও তাকে যথাযথ গুরুত্বপ্রদান করা হয়নি। পরবর্তীকালে পুনরায় খননকার্য চালিয়ে ১৭৩৮ সালে হেরকুলেনিয়াম ও ১৭৪৮ সালে পম্পেই নগরীর ধ্বংসাবশেষ পুনরাবিস্কৃত হয়।

## তথ্যসূত্র
 

## বহিঃসংযোগ
* পম্পেই-এর আনুষ্ঠানিক ওয়েবসাইট
* গুগল রাস্তা-দৃশ্যে পম্পেই
* পম্পেই ডিজিটাল মিডিয়া আর্কাইভ ফোরাম (creative commons-licensed photos, laser scans, panoramas), data from a University of Ferrara/CyArk research partnership.

বিষয়শ্রেণী:রোমের শহর
বিষয়শ্রেণী:ইতালির শহর ও নগর
বিষয়শ্রেণী:৭৯-এ বিলুপ্ত
বিষয়শ্রেণী:ধ্বংসপ্রাপ্ত শহর
বিষয়শ্রেণী:ইতালির বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
ইয়োসেফ ম্যাঙ্গেলা

**ড. ইয়োসেফ ম্যাঙ্গেলা** () (১৬ মার্চ ১৯১১ – ৭ ফেব্রুয়ারি, ১৯৭৯) একজন জার্মান সামরিক কর্মকর্তা এবং নাৎসি বন্দী শিবির অশ্চভিট্‌জ-বিরকেনুর একজন চিকিৎসক। তিনি জার্মানির মিউনিখ বিশ্ববিদ্যালয় থেকে নৃতত্ত্বে এবং ফ্রাংকফুর্ট বিশ্ববিদ্যালয় থেকে ঔষধশাস্ত্রে ডক্টরেট ডিগ্রি লাভ করেন। তিনি মূলত পরিচিত একজন নাৎসি চিকিৎসক হিসেবে, যেখানে তার দায়িত্ব ছিলো আগত বন্দীদের বাছাই করা যে কাদেরকে হত্যা করা হবে আর কাদেরকে দাস হিসেবে খাটানো হবে। এছাড়া বন্দীদের ওপর বিভিন্ন রকম পরীক্ষানিরীক্ষা চালানোর জন্য তিনি বিশেষভাবে পরিচিত। তার কর্মস্থলে তিনি "অ্যাঞ্জেল অফ ডেথ" বা "বিউটিফুল ডেভিল" নামে পরিচিত ছিলেন।

## তথ্যসূত্র

## আরো পড়ুন
* 
* 
* 
* 
* Miklos Nyiszli's *At Last the Truth About Eichmann's Inferno Auschwitz* and *Auschwitz—A doctor’s eyewitness account* describes his experience working involuntarily for Mengele.
* *Children of the Flames: Dr. Josef Mengele and the Untold Story of the Twins of Ausch* by Lucette Matalon Lagado and Sheila Cohn Dekel—a collection of witness accounts pieced together in a biography of sorts about Dr. Mengele and his experiments.
* 

## বহিঃসংযোগ
* ''Chicago Tribune Magazine'': "How Nazi war criminal Josef Mengele cheated justice for 34 years" by Gerald Posner and John Ware
* Declassified U.S. CIA information on Mengele and other NSDAP war criminals
* "Skeletons in the Closet of German Science," Deutsche Welle September 18, 2005
* United States Holocaust Memorial Museum: Auschwitz through the lens of the SS. Recently discovered photographs of SS leadership, among them the first authenticated pictures of Mengele at Auschwitz

বিষয়শ্রেণী:১৯১১-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:জার্মান চিকিৎসক
বিষয়শ্রেণী:দ্বিতীয় বিশ্বযুদ্ধ
বিষয়শ্রেণী:ইতালিতে জার্মান প্রবাসী
বিষয়শ্রেণী:ওয়ার মেরিট ক্রস প্রাপক
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাজিলে দুর্ঘটনাজনিত মৃত্যু
ইংরেজি উইকিপিডিয়া

**ইংরেজি উইকিপিডিয়া** (ইংরেজি: English Wikipedia) একটি মুক্ত অনলাইন বিশ্বকোষ। এটি উইকিপিডিয়ার ইংরেজি সংস্করণ। এটি ১৫ জানুয়ারি ২০০১ তারিখে প্রতিষ্ঠিত হয়েছিল এবং অগাস্ট ২০০৯ এর মধ্যে এর নিবন্ধ সংখ্যা ৩০ লক্ষে পৌঁছায়। এটি উইকিপিডিয়ার প্রথম সংস্করণ ছিলো এবং বর্তমানে সবচেয়ে বড় সংস্করণ। এতে সেবুয়ানো উইকিপিডিয়া (২য় বৃহত্তম উইকিপিডিয়া) থেকে প্রায় ৬.৫ লক্ষ বেশি নিবন্ধ আছে। আর বাংলা উইকিপিডিয়া থেকে ৭০ গুণ বেশি নিবন্ধ আছে।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

## তথ্যসূত্র

## বহিঃসংযোগ

* ইংরেজি উইকিপিডিয়া 
* ইংরেজি উইকিপিডিয়ার মোবাইল সংস্করণ 
 


বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:বৈশ্বিক সংস্কৃতি
বিষয়শ্রেণী:ইংরেজি ভাষার বিশ্বকোষ
বিষয়শ্রেণী:ভিডিও ক্লিপযুক্ত নিবন্ধ
তোররে আনুনজাতা

**তোররে আনুনজাতা** (ইংরেজি: Torre Annunziata), ইতালির কাম্পানিয়া অঞ্চলের 
আধুনিক নেপলসের (নাপোলি) প্রদেশ একটি শহর এবং পৌরসভা। এইটি নেপলসের উপসাগরের পাড়ে ভিসুভিয়াস পর্বতের কাছে অবস্থিত। শহরটি ৭৯ এবং ১৬৩১ খ্রিস্টাব্দে ভিসুভিয়াস আগ্নেয়গিরিতে ধ্বংস হয়েছিল।

শহরটি নাপোলিটানদের আঞ্চলিক ভাষায় **তোররে নুনজাতা** নামে পরিচিত।

এটি ১৯৯৭ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করা হয়েছে।

## তথ্যসূত্র

## বহিঃসংযোগ
* তোররে আনুনজাতা শহরের সরকারি ওয়েবসাইট 
* Online Newspaper 

বিষয়শ্রেণী:ইতালির শহর ও নগর
বিষয়শ্রেণী:প্রাচীন নগর
বিষয়শ্রেণী:ধ্বংসপ্রাপ্ত শহর
বিষয়শ্রেণী:ইতালির প্রত্নতাত্ত্বিক স্থান
বিষয়শ্রেণী:ইতালির জনবহুল উপকূলীয় স্থান
বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
বিষয়শ্রেণী:ইতালির দর্শনীয় স্থান
বিষয়শ্রেণী:ইতালির বিশ্ব ঐতিহ্যবাহী স্থান
নিওরাজা ছেরুলা

**নিওরাজা ছেরুলা**, **ব্লু রে** হিসেবেও পরিচিত, যা রাজিদা পরিবারের অন্তর্গত এক প্রজাতি মাছ। এই ক্ষুদ্র রশ্মি মোটামুটি ভাবে প্রায় ৩০ সে.মি. (১১.৮১ ইঞ্চি) দৈর্ঘ্য পযর্ন্ত পৌঁছায়। এই মাছ আয়ারল্যান্ড ও আইসল্যান্ডের উত্তর-পূর্ব আটলান্টিক মহাসাগরের স্থানীয়।  এগুলো ৬০০ থেকে ১,২৬২ মিটার (২,০০০ থেকে ৪,১০০ ফুট) গভীরে পাওয়া যায়।

## তথ্যসূত্র

বিষয়শ্রেণী:নিওরাজা
বিষয়শ্রেণী:ইউরোপের মাছ
বিষয়শ্রেণী:আইসল্যান্ডের মাছ
বিষয়শ্রেণী:১৯৭৬-এ বর্ণিত মাছ
শিবলি সাদিক

**শিবলি সাদিক** (জানুয়ারি ৯, ১৯৪১ - জানুয়ারি ৭, ২০১০) জাতীয় চলচ্চিত্র পুরস্কার ও বাচসাস পুরস্কারজয়ী বাংলাদেশী প্রখ্যাত চলচ্চিত্র পরিচালক।

## কর্মজীবন
শিবলি সাদিক মোস্তাফিজুর রহমানের সহকারী হিসেবে চলচ্চিত্রে পদার্পণ করেন। তার পরিচালিত উল্লেখযোগ্য ছবিগুলো হচ্ছে নোলক, জীবন নিয়ে জুয়া, তিনকন্যা, দোলনা, ভেজা চোখ, অচেনা, মা মাটি দেশ, আনন্দ অশ্রু, মায়ের অধিকার, অন্তরে অন্তরে। ২০০৬ সালে তার পরিচালিত সর্বশেষ ছায়াছবি বিদেশিনী মুক্তি পায়। 

## চলচ্চিত্রের তালিকা

## মৃত্যু
শিবলি সাদিক দীর্ঘদিন রোগে ভুগে ২০১০ সালের ৭ জানুয়ারি মৃত্যুবরণ করেন। জানাজা শেষে তাকে উত্তরায় দাফন করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪১-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:নওগাঁ জেলার ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
কাম্পানিয়া

থাম্ব|কাম্পানিয়ার প্রশাসনিক বিভাগ সমূহ
**কাম্পানিয়া** (ইতালীয়: Campania, আ-ধ্ব-ব: ['kamˈpanja]) দক্ষিণ ইউরোপের রাষ্ট্র ইতালির একটি অঞ্চল। এটি জনসংখ্যার দিক থেকে লোম্বারদিয়ার পরেই এর স্থান এবং জনঘনত্বের দিক থেকে এটি প্রথম স্থানে রয়েছে। ২০০৯ সালের জুলাই পর্যন্ত এর জনসংখ্যা ছিল ৫,৮১৬,৭৬৯ জন।

## তথ্যসূত্র

## বহিঃসংযোগ
* Official Region homepage
* Webcam Campania 
* Campania Photo Gallery
* Campania Weather Information
* typical food products
* Map of Campania
* typical wines of Campania
* Vesuvius Observatory
* Isole della Campania 

বিষয়শ্রেণী:ইতালির প্রশাসনিক অঞ্চল
নাপোলি

**নাপোলি** ( ;  ;  ) বা **নেপলস** ইতালির কাম্পানিয়া অঞ্চলের ও নাপোলি প্রদেশের রাজধানী। ফ্রেগ্রেইয়ান ফিল্ডস বা কামপি ফ্লেগ্রেইকে "বিশ্বের সর্বাপেক্ষা উদ্যাপন এবং সুন্দর" বলে একটি দৃশ্যপটে সংজ্ঞায়িত করা হয়েছিল।

## ভৌগোলিক অবস্থান
ভিসুভিয়াস পর্বতের আগ্নেয়গিরি এবং ফ্রেগ্রেইয়ান ফিল্ডস (কামপি ফ্লেগ্রেই), দুই আগ্নেয়গিরি এলাকার মাঝে নেপলসের অবস্থান নির্ণয় করা হয় যা নেপলসের উপসাগরের উপকূলে অবস্থিত।

## জনসংখ্যা উপাত্ত
জনসংখ্যার দিক থেকে রোম এবং মিলানের পরেই এর স্থান।

## সংস্কৃতি
থাম্ব|ক্যাপোডিমন্টের জাতীয় জাদুঘর, নাপোলি
এ ঐতিহাসিক শহরটি ২,৮০০ বছরেরও অধিক সময় ধরে শিল্পকলা, সংস্কৃতি, স্থাপত্যকলা, সঙ্গীত এবং রন্ধনশৈলীতে সমৃদ্ধ একটি স্থান। নেপলসের বিশাল শিল্পসম্মত এবং স্থাপত্য নিদর্শনাবলী ১৯৯৫ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে তালিকাভুক্ত করা হয়েছে। এখানে আন্তর্জাতিক মানবাধিকার চলচ্চিত্র উৎসব অনুষ্ঠিত হয়।

## খাদ্য
এই শহর পিৎজা’র জন্মস্থান হিসেবে পরিচিত ।

## খেলাধুলা
ফুটবল এই শহরের জনপ্রিয় খেলা। সান পাওলো স্টেডিয়াম শহরের প্রধান স্টেডিয়াম। এটি মিলানের সান সিরো ও রোমের অলিম্পিক স্টেডিয়ামের পর তৃতীয় বৃহত্তম স্টেডিয়াম। এটি এস.এস.সি. নাপোলি ক্লাবের ঘরের মাঠ ও।

## পরিবহণ
### আকাশপথ
নেপলস আন্তর্জাতিক বিমানবন্দর শহরের প্রধান ও দক্ষিণ ইতালির বৃহত্তম বিমানবন্দর।

## পর্যটন
* পম্পেই , ইউনেস্কো বিশ্ব ঐতিহ্যবাহী স্থান
* ভিসুভিয়াস পর্বত, সব থেকে ভয়ংকর আগ্নেয়গিরিগুলোর মধ্যে একটি

## তথ্যসূত্র

## বহিঃসংযোগ

* শহর পরিষদের ওয়েবসাইট

বিষয়শ্রেণী:ইতালির শহর ও নগর
বিষয়শ্রেণী:প্রাচীন নগর
বিষয়শ্রেণী:প্রাক্তন জাতির রাজধানী
বিষয়শ্রেণী:ইতালির বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৭ম শতাব্দীতে প্রতিষ্ঠিত জনবহুল স্থান
পিছন্দি

**পিছন্দি** একপ্রকার ফল যার বৈজ্ঞানিক নাম *মাইক্রোকস পানিকুলাটা* (*Microcos paniculata*)। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশি দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে।
## বৈজ্ঞানিক প্রতিনামসমূহ
আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে। যথা,
* Grewia microcos
* Grewia nervosa
* Fallopia nervosa
* Microcos nervosa
* Microcos paniculata L.

## অন্য ভাষায় নাম
আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়।
## রাসায়নিক দ্রব্য
আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়।
## ভেষজ ব্যবহার
আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়। 
## তথ্যসূত্র


বিষয়শ্রেণী:বাংলাদেশের ফল
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
হেরকুলেনিয়াম

থাম্ব|বাম|হেরকুলেনিয়ামের একটি বাড়ি
**হেরকুলেনিয়াম** (ইংরেজি: Herculaneum; ইতালীয়: Ercolano; উচ্চারণ: এরকোলানো) হল প্রাচীন রোমান সাম্রাজ্যের একটি শহর; ইতালির কাম্পানিয়া অঞ্চলের আধুনিক নেপলস প্রদেশে এর অবস্থান ছিল। বর্তমানেও এর ধ্বংসাবশেষ এখানে প্রত্যক্ষ করা যায়। ৬২ খ্রিষ্টাব্দে একটি ভয়াবহ ভূকম্পনে এই শহর ভীষণভাবে ক্ষতিগ্রস্ত হয়। পরবর্তীকালে ৭৯ খ্রিষ্টাব্দে ভিসুভিয়াস আগ্নেয়গিরি অগ্নুৎপাতে এই শহর পার্শ্ববর্তী অন্যান্য শহর, যেমন - পম্পেই, অপলন্তেস, স্তাবিই প্রভৃতির সাথেই সম্পূর্ণরূপে ধ্বংস হয়ে যায়। আগ্নেয়গিরি থেকে উৎক্ষিপ্ত কাদা, ছাই এবং অন্যান্য উপকরণ সমন্বিত পাইরোক্লাস্টিক স্রোত এই শহরকে সম্পূর্ণ রূপে ঢেকে ফেলে এবং  তার উপর ১৫-২০ মিটার উঁচু স্তর সৃষ্টি করে।

হেরকুলেনিয়ামের খনন কাজের সাথে, পম্পেই এবং অপলন্তেস বা তোররে আনুনজাতাকেও ইউনেস্কো ১৯৯৭ সালে বিশ্ব ঐতিহ্যবাহী স্থান হিসেবে তালিকায় অন্তর্ভুক্ত করা হয়।। ২০০৮ সালে এই স্থান ২৬৪,০৩৬ জন পরিদর্শন করে।।

## তথ্যসূত্র

## বহিঃসংযোগ
* The Friends of Herculaneum Society
* Herculaneum: Destruction and Re-discovery
* The local archaeological authorities
* AD 79: Year of Destruction
* The Philodemus Project will publish Philodemus' works on poetry and on rhetoric. 
* Brigham Young University: Herculaneum Scrolls

বিষয়শ্রেণী:ইতালির শহর ও নগর
বিষয়শ্রেণী:ইতালির বিশ্ব ঐতিহ্যবাহী স্থান
বিষয়শ্রেণী:ধ্বংসপ্রাপ্ত শহর
বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
বিষয়শ্রেণী:৭৯-এ বিলুপ্ত
এরকোলানো

**এরকোলানো** (ইতালীয়: Ercolano), ইতালির কাম্পানিয়া অঞ্চলের আধুনিক নেপলসের (নাপোলি) প্রদেশ একটি শহর এবং পৌরসভা। ৭৯ খ্রিস্টাব্দের ভিসুভিয়াস আগ্নেয়গিরি উৎক্ষিপ্ত পদার্থ দ্বারা রেসিনার মধ্য যুগের শহর তৈরি করা হয়েছে যা যা প্রাচীন হেরকুলেনিয়াম শহরকে ধ্বংস করেছিল।

## তথ্যসূত্র

## বহিঃসংযোগ
* এরকোলানোর প্রত্নতাত্ত্বিক খনন।  
* Official site of the Museo Archeologico Virtuale 

বিষয়শ্রেণী:ইতালির শহর ও নগর
বিষয়শ্রেণী:প্রাচীন নগর
কেন্দ্রশাসিত অঞ্চল

thumb|400px|ভারতের কেন্দ্রশাসিত অঞ্চলসমূহ
**কেন্দ্রশাসিত অঞ্চল**, যা সংবিধানের বাংলা সংস্করণে **সংঘশাসিত রাজ্যক্ষেত্র** নামে পরিচিত, ভারতীয় প্রজাতন্ত্রের যুক্তরাষ্ট্রীয় সরকার-ব্যবস্থার একটি উপ-রাষ্ট্রীয় প্রশাসনিক বিভাগ। ভারতের রাজ্যগুলির মতো কেন্দ্রশাসিত অঞ্চলগুলিতে নিজস্ব নির্বাচিত সরকার ব্যবস্থার অস্তিত্ব নেই। এই অঞ্চলগুলি সরাসরি কেন্দ্রীয় সরকার কর্তৃক শাসিত হয়। ভারতের রাষ্ট্রপতি প্রত্যেক কেন্দ্রশাসিত অঞ্চলের শাসনকার্য পরিচালনার জন্য একজন করে প্রশাসক অথবা উপরাজ্যপাল নিয়োগ করে থাকেন।

২০০৯ সাল থেকে ২০১৯ ভারতের কেন্দ্রশাসিত অঞ্চলের সংখ্যা সাত ছিল।  ৩১ অক্টোবর ২০১৯ সাল থেকে সরকারীভাবে জম্মু-কাশ্মীর ও লাদাখ কে নতুন কেন্দ্রশাসিত অঞ্চল ঘোষণা করা হয়েছে।    এর সাথে দুইটি কেন্দ্রশাসিত অঞ্চল "দামান ও দিউ"  এবং  "দাদরা ও নগর হাভেলি"  কে একটি কেন্দ্রশাসিত অঞ্চলকরা হয়েছে। 

ভারতে বর্তমানে কেন্দ্রশাসিত অঞ্চলের সংখ্যা আটটি    ।জাতীয় রাজধানী তথা পূর্বতন কেন্দ্রশাসিত অঞ্চল দিল্লি ও পুদুচেরিকে আংশিক রাজ্যের মর্যাদা দেওয়া হয়েছে। দিল্লিকে বর্তমানে জাতীয় রাজধানী অঞ্চল নামে অভিহিত করা হয়। এই দুই অঞ্চলের নিজস্ব বিধানসভা ও মন্ত্রিপরিষদ রয়েছে। তবে এই মন্ত্রিপরিষদের ক্ষমতা সীমিত; কিছু কিছু আইনবিভাগীয় ক্ষমতার প্রয়োগের ক্ষেত্রে রাষ্ট্রপতির "বিবেচনা ও সম্মতি"র প্রয়োজন হয়।

ভারতের বর্তমান কেন্দ্রশাসিত অঞ্চলগুলি হল:
* আন্দামান ও নিকোবর দ্বীপপুঞ্জ
* চণ্ডীগড়
* দাদরা ও নগর হাভেলি এবং দমন ও দিউ
* লাক্ষাদ্বীপ
* পুদুচেরি
* জম্মু ও কাশ্মীর  
* লাদাখ

ভারতের বর্তমান জাতীয় রাজধানী অঞ্চল হল:
* দিল্লি
আগে দাদরা ও নগর হাভেলি  এবং দমন  ও দিউ আলাদা ছিল

## তথ্যসূত্র

*
*
বিষয়শ্রেণী:ভারতের উপবিভাগ